എയര്ഫോസ്റ്റസിന്റെ മാറിടത്തില് പിടിച്ചു, തടയാന് വന്ന ജീവനക്കാരുടെ മുഖത്തടിച്ചു യാത്രക്കാരനെ സീറ്റില് കെട്ടിയിട്ടു, വിഡിയോ മിയാമി: വിമാനത്തിനുള്ളില് എയര്ഫോസ്റ്റസുമാരെ കയറിപ്പിടിക്കുകയും തടയാന് ശ്രമിച്ച ജീവനക്കാരെ മര്ദ്ദിക്കുകയും ചെയ്ത യാത്രക്കാരനെ സീറ്റില് കെട്ടിയിട്ടു. അമേരിക്കന് പൗരനായ മാക്സ്വല് ബെറിയാണ് പ്രശ്നങ്ങള് സൃഷ്ടിച്ചത്. ഇയാളെ മിയാമി വിമാനത്താവളത്തില് നിന്ന് പൊലീസ് കസ്റ്റഡിയില് എടുത്തു. ഫിലാഡല്ഫിയയില് നിന്ന് മിയാമിയിലേക്ക് പോവുകയായിരുന്ന ഫ്രോണ്ടിയര് വിമാനത്തിലാണ് സംഭവമുണ്ടായത്. എയര്ഫോസ്റ്റസിന്റെ മാറിടത്തില് പിടിച്ച യുവാവിനെ തടയാന് ശ്രമിച്ചതാണ് വിമാനത്തിലെ മറ്റു ജീവനക്കാര്. എന്നാല് ബെറി ഇവരെ മര്ദ്ദിക്കുകയായിരുന്നു. തന്റെ മാതാപിതാക്കള് സമ്ബന്നരാണെന്ന് ആക്രോശിച്ചാണ് ബെറി ജീവനക്കാരെ മര്ദ്ദിച്ചത്. ഒടുവില് ജീവനക്കാര് യുവാവിനെ സീറ്റില് കെട്ടിയിട്ടു. യാത്രക്കാരെ നിയന്ത്രിച്ചത് ശരിയായ പ്രോട്ടോക്കോള് പാലിക്കാതെയാണെന്ന് ചൂണ്ടിക്കാട്ടി മുഴുവന് ജീവനക്കാരനെയും സസ്പെന്റ് ചെയ്തെന്നാണ് വിമാനക്കമ്ബനി ആദ്യം അറിയിച്ചത്. എന്നാല് നടപടി വിവാദമായതോടെ തിരുത്തല് വരുത്തി. ജീവനക്കാരെ പിരിച്ചുവിട്ടിട്ടില്ലെന്നും അന്വേഷണം പൂര്ത്തിയാകും വരെ ശമ്ബളത്തോട് കൂടിയുള്ള അവധി നല്കിയിരിക്കുകയാണെന്നും കമ്ബനി അറിയിച്ചു.